**HIRDETMÉNY**

**Bírósági ülnökök jelöléséről**

Tájékoztatom Hévíz város választópolgárait és a társadalmi szervezetek vezetőit, hogy a 2015. évben megválasztott bírósági ülnökök megbízatása lejár.

A Keszthelyi Járásbíróság (Keszthely, Georgikon u. 16.) ülnökeit Keszthely Város Önkormányzat Képviselő-testülete választja meg.

Ülnököket a Keszthelyi Járásbíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek - kivéve a pártokat - jelölik. A fiatalkorúak büntető ügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik.

Ülnöknek az a 30. évét betöltött nagykorú magyar állampolgár választható meg, aki nem áll a cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem. Az ülnök nem lehet tagja pártnak, és politikai tevékenységet nem folytathat.

A jelöléshez csatolni kell a jelölt jelölést elfogadó írásbeli nyilatkozatát. A nyilatkozatnak tartalmaznia kell a jelölt nevét, születési helyét és idejét, anyja nevét, lakóhelyét, iskolai végzettségét, szakképzettségét, foglalkozását, munkahelye nevét és címét, egy hónapra járó távolléti díja összegét, valamint az aláírását. A jelölt a jelölés elfogadását követően haladéktalanul, az ülnökké történő megválasztására jogosult képviselő-testület részére hatósági erkölcsi bizonyítvánnyal köteles igazolni büntetlen előéletét. Amennyiben ezen igazolási kötelezettségét elmulasztja, ülnökké megválasztani nem lehet.

A jelöléseket legkésőbb 2019. április 10. napjáig (szerda) Hévíz Város Polgármestere részére (8380 Hévíz, Kossuth L. u. 1.) lehet bejelenteni.

A jelöléshez és a jelölt elfogadó nyilatkozatához szükséges formanyomtatványok, továbbá az ülnökválasztásra, valamint az ülnök jogaira és kötelezettségeire vonatkozó tájékoztató elérhető a Hévízi Polgármesteri Hivatal portáján (8380 Hévíz, Kossuth L. u. 1.), valamint a [**www.heviz.hu**](http://www.heviz.hu) honlapon.

Keszthely, 2019. március 14.

 Papp Gábor

 polgármester